Albertus Ellis
Albert Ellis (Pittsburgi 27 Septembris 1913; Novi Eboraci 24 Iulii 2007) fuit psychologus Americanus qui Therapiam Morum Emotionalium Rationalium excogitavit annoque 1955 divulgavit. Gradus academicos A.M. et Ph.D. in psychologia clinica ex Universitate Columbiae et American Board of Professional Psychology tenuit. Condidit praesesque nonnulla decennia fuit Instituti Alberti Ellis, Novi Eboraci siti. Latissime habetur unus ex auctoribus cognitivae mutationis paradigmaticae in psychotherapia unusque e conditoribus therapiae morum cognitivorum. Secundum professionalem psychologorum Americanorum et Canadiensium inspectionem anno 1982 factam, Ellis habebatur secundus a maximo psychologo auctoritate gravi in historia (Carolus Rogers primus, Sigismundus Freud tertius erat). Commentarius in Psychology Today affirmavit: "Nemo homo—ne Freud quidem ipse—psychotherapiam modernam plus movit." Ellis semper fuit fautor pacis et adversarius militarismi.